iq6 L. C. Treviranus, 



succulenta, tenera; caulina alterna, ovato - lanceolata , sessilia, 

 radicalibus duplo minora, ceterum illis quoad marginem, 

 apicem, texturamque similia. Flores in ramorum ac ramu- 

 lorum extremitate pedicellis pilosiusculis , qui ipsis breviores 

 sunt, insident et hinc plerumque fasciculatim quasi prodeunt. 

 Horum calyx exterior quinque constat foliolis ovatis, acutis, 

 ciliatis: interior illo paulum est brevior, suboctophyllus ; fo- 

 liolis in simplicem seriem dispositis, lanceolatis, acutiusculis , 

 sub apice brevissime aristatis, pubescentibus. Corolla semi- 

 flosculosa, pro generis more lutea, ligulis exterioribus subtus 

 purpurascentibus ^ omnibus tridentatis, hermaphroditis. Se- 

 mina castanea , cylindracea , compressiuscula , transversim 

 rugulosa. Pappus plumosus, candidus, stipiti insidet lon- 

 gitudine seminis. Receptaculum favosum pilis et squamis 

 caret. 



Hisce plantulam resuscitamus , botanicis, qui Linnaetim 

 antecesserunt, aliquanto saltem notam, quam vero recentio- 

 res ulteriori attentione, quantum scimus, non sunt prose- 

 cuti. P. Hermannus 1. c. illam a Picride echioide L. in eo 

 tantum observavit deflectentem , quod omnibus partibus sit 

 glabra, exceptis foliolis, florale capitulum amplectentibus , 

 quorum margines brevissimis pilis sunt circumdati: unde 

 Linnaeus ipsam Picridi echioidi suae, varietatis sub titulo, 

 adnumeravit. Sed hoc admittendum non esse, cultura per 

 biennium continuata nos edocuit: habet enim Picr. echioides 

 radicem constanter annuam ; caulem tripedalem erectum hi- 

 spidissimum ; folia caulina cordata , pilis crebris duris rigentia ; 

 flores duplo maiores; calycis exterioris foliola cordata, acu- 

 minata; interiorem exteriori maiorem, foliolis sub apice ari- 

 stam longam, primo herbaceam, ultro vero decolorem, emit- 

 tentibus. Non minus differt ab Helmintia spinosa Cand. Fl. 

 Gall. IV. 58.*, cuius bonam iconem habes in Eiusd. Icon. 



